21/01/2013 | Administración LocalMunicipal
Ames
Aprobación definitiva delegación de competencias en materia tributaria na Deputación Provincial da Coruña

En sesión plenaria de 25 de outubro de 2012 adoptouse acordo de delegar na Deputación Provincial da Coruña o exercicio das competencias tributarias nos termos e condicións recollidos nas bases par a prestación de servizos tributarios ós concellos da provincia. Sometido a exposición pública por prazo de 30 días hábiles o referido acordo de delegación (Boletín Oficial da Provincia núm.214, de 9 de novembro de 2012), non se presentaron alegacións, polo que en cumprimento do acordo plenario a delegación se entende elevada a definitiva de forma automática Se publica o texto do acordo plenario de delegación ós efectos legalmente previstos. (.) Rematadas as intervencións o pleno da corporación por maioría absoluta, cos votos a favor dos 11 membros do grupo municipal popular, o voto en contra dos 5 membros presentes do grupo municipal socialista e a abstención das/os concelleiras/os non adscritas/os presentes, adoptou os seguintes acordos: Primeiro.- Delegar na Deputación Provincial da Coruña o exercicio das competencias tributarias, nos termos e condicións recollidos nas Bases para a prestación de servizos tributarios aos Concellos da provincia, aprobadas pola corporación provincial, respecto das seguintes materias: 1. Xestión e recadación voluntaria e executiva do imposto sobre Bens inmobles, tanto de natureza rústica como urbana, ou do imposto municipal que o complemente ou substitúa no futuro.2. Xestión e recadación voluntaria e executiva do imposto sobre Actividades Económicas ou do imposto municipal que o complemente ou substitúa no futuro, así como a facultade para, de acordo co previsto no artigo 92 da Lei reguladora das facendas locais, solicitar da Administración Tributaria do Estado a delegación das funcións de xestión censual e inspección, e establecer con dita Administración as oportunas fórmulas de colaboración en materia de inspección en relación con este mesmo imposto.3. Xestión, inspección e recadación voluntaria e executiva do imposto sobre Vehículos de Tracción Mecánica e do imposto municipal que o complemente ou substitúa no futuro, salvo que o impidan compromisos ineludibles adquiridos polo Concello ou este xestione o tributo directamente e non desexe delegalo.4. Xestión, inspección e recadación voluntaria e executiva do imposto sobre o incremento de valor dos terreos de natureza urbana.5. Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo e voo das vías públicas, a favor de empresas explotadoras de servizos de subministros e interese xeral, tanto o suposto xeral do artigo 24 do Texto Refundido da Lei reguladora das facendas locais, aprobado polo Real Decreto Lexislativo 2/2004, de 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.6. Recadación voluntaria e executiva das seguintes taxas e prezos públicos de carácter periódico anual e notificación colectiva mediante padrón: 6.1 Taxa por instalacións de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes e rodaxe cinematográfico.6.2 Taxa pola entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase.6.3 Taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa.7. Recadación voluntaria e executiva das sancións municipais por infraccións da lei sobre tráfico, circulación de vehículos a motor e seguridade vial, incluíndo a colaboración previa cos Concellos para a identificación dos propietarios dos vehículos cos que se cometeran as infraccións.8. Recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano.9. A facultade para establecer acordos ou convenios coa Administración Tributaria do Estado en materias de colaboración e inspección en relación co imposto sobre bens inmobles. Segundo.- Publicar este acordo no Boletín Oficial da Provincia e abrir un prazo de 30 días hábiles dende a data de publicación, para a presentación de alegacións a el. De non presentarse alegacións dentro do prazo establecido, este acordo entenderase automaticamente elevado a definitivo.” Ames, a 11 de xaneiro de 2013. O alcalde Santiago V. Amor Barreiro